wannaphong/clean_thaiwikipedia huggingface dataset:
# เธอคนเหงากับเขาทั้งเจ็ด
เธอคนเหงากับเขาทั้งเจ็ด  เป็นละครโทรทัศน์ไทยปี พ.ศ. 2560 นำแสดงโดย สุทัตตา อุดมศิลป์ พร้อมด้วยนักแสดงชาย 7 คน ได้แก่ กรณ์ ศิริสรณ์ (กั้ง), ตะวัน วิหครัตน์ (เต), โอบนิธิ วิวรรธนวรางค์ (โอบ), ฐานัฐพ์ โล่ห์คุณสมบัติ (ลี), จิรกิตติ์ ถาวรวงศ์ (เมฆ), อรรถพันธ์ พูลสวัสดิ์ (กัน) และ ชลธร คงยิ่งยง (กัปตัน)

ผลิตโดยจีเอ็มเอ็มทีวี และกำกับการแสดงโดย ณัฐพงศ์ มงคลสวัสดิ์ และ ภาวิส เสาร์ศรีอ่อน ซีรีส์นี้เป็น 1 ใน 6 ซีรีส์สำหรับปี 2560 ที่เปิดตัวในงานที่จัดโดย GMMTV เมื่อวันที่ 2 มีนาคม พ.ศ. 2560 ออกอากาศตอนแรกในวันที่ 19 สิงหาคม พ.ศ. 2560 โดยออกอากาศทุกวันเสาร์ เวลา 22:00 น. ทางช่องวัน 31 และ 23:00 น. ทาง ไลน์ทีวี ตามลำดับ 7 ตอนแรกออกอากาศจนถึงวันที่ 30 กันยายน พ.ศ. 2560 ก่อนที่รายการบันเทิงทุกรายการจะยุติเป็นการชั่วคราวในเดือนตุลาคมเพื่อเตรียมงาน พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ในวันพฤหัสบดีที่ 26 ตุลาคม พ.ศ. 2560 และกลับมาออกอากาศซีรีส์เรื่องนี้ในวันเสาร์ที่ 4 พฤศจิกายน พ.ศ. 2560 โดยออกอากาศตอนสุดท้ายในวันเสาร์ที่ 2 ธันวาคม พ.ศ. 2560

 เรื่องย่อ 
นี่คือเรื่องราวของ พัดลม (สุทัตตา อุดมศิลป์) สาวขี้เหงาที่กลัวความรัก อยู่มาวันหนึ่งมีคนบอกเธอว่ามีชายหนุ่มคนหนึ่งใน 7 หนุ่มที่แอบชอบเธอ พัดลมจึงออกเดินทางเพื่อค้นหาว่าใครใน 7 หนุ่มที่แอบรักเธอ

 นักแสดง 

 นักแสดงหลัก 
 สุทัตตา อุดมศิลป์ รับบท พัดลม
 กรณ์ ศิริสรณ์ รับบท ปก
 ตะวัน วิหครัตน์ รับบท อลัน
 โอบนิธิ วิวรรธนวรางค์ รับบท เจนท์
 ฐานัฐพ์ โล่ห์คุณสมบัติ รับบท เพลย์
 จิรกิตติ์ ถาวรวงศ์ รับบท อิฐ
 อรรถพันธ์ พูลสวัสดิ์ รับบท ลิฟท์ออย
 ชลธร คงยิ่งยง รับบท นีโอ

 นักแสดงรับเชิญ 

 วีรยุทธ จันทร์สุข รับบท เอ็ม
 กรกันต์ สุทธิโกเศศ รับบท กันต์
 ผลิตโชค อายนบุตร รับบท เจซี
# คือเธอ
คือเธอ สามารถหมายถึง

 คือเธอ (ละครโทรทัศน์ พ.ศ. 2564)
 คือเธอ (ละครโทรทัศน์ พ.ศ. 2565)
# เธอกับฉัน (แก้ความกำกวม)
เธอกับฉัน อาจหมายถึง

 เธอกับฉัน นิตยสารแนววัยรุ่นในอดีตของไทย มีบรรณาธิการบริหารที่เป็นที่รู้จักคือ พชร์ อานนท์ ที่ได้ปั้นนักร้องนักแสดงขึ้นมาในวงการบันเทิงจำนวนมาก
 เธอกับฉัน ภาพยนตร์โทรทัศน์ของไทยเมื่อปี พ.ศ. 2526 ออกอากาศทางช่อง 7 เขียนบทและกำกับโดย ศุภักษร นำแสดงโดย ทนงศักดิ์ ศุภการ  และ อรพรรณ พานทอง 
 เธอกับฉันกับฉัน ภาพยนตร์ไทยในปี พ.ศ. 2566
 เธอกับฉันเพื่อนกันหนึ่งสัปดาห์ การ์ตูนญี่ปุ่น
# นรลักษณ์
ตำรานรลักษณ์ เป็นตำราโหราศาสตร์ไทยประเภทหนึ่ง ว่าด้วยการทำนายลักษณะดีและร้ายของชายหญิงจากอวัยวะต่าง ๆ บนร่างกาย โดยเฉพาะอวัยะเกี่ยวกับระบบสืบพันธุ์ อันได้แก่ อวัยวะเพศ เต้านม ขนในที่ลับ น้ำกาม กลิ่นกาย และพฤติกรรมของบุคคล เช่น การเดิน การนั่ง การขับถ่ายปัสสาวะ การแสดงออกเรื่องเพศ เป็นต้น เพื่อพยากรณ์เจ้าของลักษณ์นั้น ๆ ในด้านต่าง ๆ เช่น  อายุ โชคลาภ ฐานะทางสังคม คู่ครอง บุตร โรคภัย และอาการผิดปกติต่าง ๆ เป็นต้น การดูลายมือการถือเป็นหนึ่งในนรลักษณ์ศาสตร์แต่เน้นที่สัณฐานของมือและลายเส้นต่าง ๆ ที่อยู่บนฝ่ามือเท่านั้น

สันนิษฐานว่าในสมัยโบราณน่าจะใช้ดูลักษณะผู้น้อยหรือบุคคลใต้บังคับบัญชาเพื่อรายงานให้ผู้เป็นใหญ่ได้ทราบว่าคนเช่นนั้นมีลักษณะที่เป็นคุณหรือเป็นโทษควรคบหาไว้วางใจหรือใช้งานหรือไม่ วรรณกรรมในกลุ่มตำรานรลักษณ์หลายฉบับ หลายสำนวนทั้งที่เป็นใบลาน สมุดไทยดำ สมุดไทยขาว สมุดถือเฝ้า และที่พิมพ์เผยแพร่เป็นหนังสือและสื่ออิเล็กทรอนิกส์แล้ว ต้นฉบับที่พบมีทั้งที่เป็นตำราดูลักษณะดีร้ายของบุคคลโดยเฉพาะและที่แทรกปะปนอยู่กับตำราอื่น ๆ อาทิ ตําราพรหมชาติ‎และตำราแพทย์แผนไทย
# พรหมชาติ
พรหมชาติ เป็นตำราอันประกอบด้วยองค์ความรู้ที่มาจากดาราโหราศาสตร์โบราณที่แพร่หลายอยู่ในสมัยรัตนโกสินทร์ตอนต้น มีเนื้อหาเกี่ยวกับ คำทำนายเกี่ยวกับชีวิต คำทำนายเกี่ยวกับคู่ครอง การปลูกเรือนและการทำนา การดูฤกษ์ยาม คำทำนายเกี่ยวกับสงกรานต์ รวมถึงคำทำนายในเรื่องศิริมงคล 

ตำราพรหมชาติเป็นตำราที่สืบทอดกันมาตั้งแต่สมัยกรุงศรีอยุธยา เป็นสมุดไทยดำเขียนด้วยตัวอักษรไทย สมัยต้นรัตนโกสินทร์เขียนด้วยลายเส้นสีขาว มีการตีพิมพ์ครั้งแรกในสมัยพระบาทสมเด็จพระจุลจอมเกล้าเจ้าอยู่หัว โดยเอกชน ซึ่งแตกต่างจากตำราอื่น ๆ ในยุคเดียวกันที่องค์กรของรัฐเป็นฝ่ายจัดพิมพ์ ฉบับพิมพ์เก่าสุดเป็นฉบับพิมพ์ของโรงพิมพ์พานิชศุภผล พิมพ์ก่อน พ.ศ. 2455 ไม่ปรากฏชื่อผู้รวบรวม ต่อมาได้มีการพิมพ์ขึ้นอีกหลายครั้งจากหลายโรงพิมพ์และแพร่หลาย โดยในการพิมพ์แต่ละครั้งจะเพิ่มเติมเนื้อหาอื่น ๆ มากขึ้นเรื่อย ๆ

รูปแบบการดูพรหมชาติอันเป็นเอกลักษณ์ คือใช้รหัสภาพที่เกี่ยวเนื่องกับปีนักษัตรแบบจีน แต่ใช้สัตว์แทนลักษณะนิสัยของบุคคลที่เกิดในปีนั้น ๆ แบบไทย ผสมเข้ากับความรู้ทางโหราศาสตร์ของพราหมณ์ที่มีความสัมพันธ์กับตำราโหราศาสตร์ที่อาศัยเกณฑ์คำนวณ คือ มหาทักษา (ดูฤกษ์ยามโดยการนับตำแหน่งของดาวอัฏฐเคราห์เวียนทางขวา)

ตำราพรหมชาติล้านนาเป็นตำราที่กล่าวถึงการพยากรณ์ชีวิตของมนุษย์ ตั้งแต่อดีตชาติ ปัจจุบันชาติ และอนาคตชาติ ว่าด้วยโชคชะตาราศีตามปีเกิด เดือนเกิด และวันเกิด ตำรามักเขียนด้วยอักษรและภาษาล้านนาลงในเอกสารโบราณประเภทพับสา
# เนเฟรูคาเยต
เนเฟรูคาเยต เป็นเจ้าหญิงแห่งอียิปต์โบราณและพระราชินีจากราชวงศ์ที่สิบเอ็ด โดยทราบพระนามของพระองค์เพียงแค่จากจารึกของเจ้าพนักงานราชสำนักของพระองค์นามว่า เรดยูคนุม ซึ่งพบในเมืองเดนเดรา (ปัจจุบันอยู่ในพิพิธภัณฑ์อียิปต์ ในกรุงไคโร ซีจี 20543)Dodson, Aidan, Hilton, Dyan. The Complete Royal Families of Ancient Egypt. Thames & Hudson (2004). , p.89Grajetzki, Wolfram. Ancient Egyptian Queens: A Hieroglyphic Dictionary. London: Golden House Publications (2005). , p.27 พระองค์อาจจะเป็นพระราชมารดาของฟาโรห์อินโยเตฟที่ 3 ซึ่งมีพระนามว่า เนเฟรู พระองค์ยังได้รับพระสมัญญานามว่า "พระราชธิดาแห่งกษัตริย์" (z3.t-nỉsw.t), "พระมเหสีอันเป็นที่รักแห่งกษัตริย์" (ḥm.t-nỉsw.t mrỉỉ.t=f) และ "ผู้ประดับประดาแห่งกษัตริย์" (ẖkr.t-nỉsw. t) จากสิ่งนี้ พระองค์น่าจะเป็นพระราชธิดาของฟาโรห์อินโยเตฟที่ 1 และเป็นพระมเหสีในฟาโรห์อินโยเตฟที่ 2 นอกจากนี้ ในหลุมฝังพระบรมศพของฟาโรห์อินโยเตฟที่ 3 ยังพบชิ้นส่วนจารึกที่บันทึกนามของสตรีคนหนึ่งว่า เนเฟรูเคา ซิลก์ รอธ ได้โต้แย้งว่า เนเฟรูเคา เป็นเพียงการเขียนที่แตกต่างกันสำหรับชื่อ เนเฟรูคาเยต เนเฟรู น่าจะเป็นเพียงชื่อย่อของ เนเฟรูเคา/เนเฟรูคาเยตSilke Roth: Die Königsmütter des Alten Ägypten von der Frühzeit bis zum Ende der 12. Dynastie. Harrassowitz, Wiesbaden (2001), , 185-189
# ฟุตบอลหญิงชิงแชมป์แห่งชาติอาเซียน 2022
การแข่งขัน ฟุตบอลหญิงชิงแชมป์แห่งชาติอาเซียน 2022 เป็นการจัดแข่งขันขึ้นเป็นครั้งที่ 12 ของฟุตบอลหญิงชิงแชมป์แห่งชาติอาเซียน, เป็นการแข่งขันฟุตบอลหญิงระดับนานาชาติจัดโดย สหพันธ์ฟุตบอลอาเซียน (เอเอฟเอฟ) ทัวร์นาเมนต์นี้ได้จัดขึ้นที่ มะนิลา, ประเทศฟิลิปปินส์ ตั้งแต่วันที่ 4 ถึง 17 กรกฎาคม พ.ศ. 2565. อย่างไรก็ตามทัวร์นาเมนต์ถูกเลื่อนออกไปอย่างไม่มีกำหนดเนื่องจาก การระบาดทั่วของโควิด-19.

ชาติที่เข้าร่วม
สิบเอ็ดทีมที่เข้าสู่การแข่งขันรอบสุดท้าย อาเซียนฟุตบอลหญิงแชมเปียนชิพ. ออสเตรเลีย ตัดสินใจที่จะส่งทีมยู-23 เพื่อเข้าร่วมการแข่งขัน.

 ทีมจำนวนครั้งที่เข้าร่วม ผลงานที่ดีที่สุดครั้งที่ผ่านมา ครั้งที่ 1ครั้งแรก  ครั้งที่ 3รอบแบ่งกลุ่ม (2018, 2019) ครั้งที่ 9อันดับที่ 4 (2004) ครั้งที่ 7อันดับที่ 4 (2011, อาเซียนฟุตบอลหญิงแชมเปียนชิพ 20122012) ครั้งที่ 10อันดับที่ 4 (2007) ครั้งที่ 12แชมเปียนส์ (2004, 2007) (เจ้าภาพ) ครั้งที่ 11อันดับที่ 4 (2019) ครั้งที่ 9รอบแบ่งกลุ่ม (2004, 2007, 2008, 2011, 2012, 2016, 2018, 2019) ครั้งที่ 11แชมเปียนส์ (2011, 2015, 2016, 2018)  ครั้งที่ 4รอบแบ่งกลุ่ม (2016, 2018, 2019) ครั้งที่ 12แชมเปียนส์ (2006, 2012, 2019)

สนามแข่งขัน
แต่ละนัดจะจัดขึ้นในสามสนามแข่งขัน.
 มะนิลา บีญัน อีมุส รีซัลเมโมเรียลสเตเดียม สนามกีฬาฟุตบอลบีญัน เมืองของอัฒจรรย์อีมุส ความจุ: 12,873 ความจุ: 3,000 ความจุ: 2,500   

ผู้เล่น

รอบแบ่งกลุ่ม
ความหมายของสัญลักษณ์สีในตารางคะแนนสองทีมที่ดีที่สุดผ่านเข้าสู่ รอบแพ้คัดออก

เวลาทั้งหมดที่ระบุไว้คือ เวลามาตรฐานฟิลิปปินส์ (UTC+08:00)

กลุ่ม เอ

 กลุ่ม บี 

รอบแพ้คัดออก

รอบรองชนะเลิศ

นัดชิงอันดับที่ 3

รอบชิงชนะเลิศ

ผู้ทำประตู

รางวัล

สรุปอันดับการแข่งขัน

ดูเพิ่ม
 ฟุตบอลหญิงเอเชียนคัพ 2022
# เทม
เทม เป็นพระราชินีแห่งอียิปต์โบราณจากราชวงศ์ที่สิบเอ็ด ซึ่งเป็นพระมเหสีในฟาโรห์เมนทูโฮเทปที่ 2 และเป็นพระราชมารดาของฟาโรห์เมนทูโฮเทปที่ 3 พระองค์ถูกฝังในสุสาน DBXI.15 ในเดียร์ เอล-บาฮารี ในห้องฝังพระศพพระสวามีของพระองค์Dodson, Aidan, Hilton, Dyan. The Complete Royal Families of Ancient Egypt. Thames & Hudson.  (2004), p.89

พระองค์มีพระชนมพรรษาที่ยืนกว่าพระสวามีและเสด็จสวรรคตในรัชสมัยพระราชโอรสของพระองค์ และมีความเป็นไปได้ว่าพระองค์เดิมแล้วทรงเป็นสามัญชน เนื่องจากไม่พบหลักฐานในหลุมฝังพระศพของพระองค์ที่ชี้ไปที่การเสด็จพระราชสมภพในพระราชวงศ์ พระนามของพระองค์ปรากฏอยู่เพียงบนโลงพระศพและแท่นเครื่องบูชาเท่านั้น พระอิสริยยศของพระองค์คือ "พระมเหสี อันเป็นที่รักแห่งกษัตริย์" (ḥmt-nỉswt mrỉỉ.t=f), พระราชมารดาแห่งกษัตริย์" (mwt-nỉswt), พระราชมารดาแห่งกษัตริย์อียิปต์บนและล่าง (mwt-nỉswt-bỉt) และ มหาคทา (wr .t-ḥt=s)Grajetzki, Wolfram. Ancient Egyptian Queens: A Hieroglyphic Dictionary. London: Golden House Publications.  (2005), p.28

หลุมฝังพระศพของพระองค์ถูกค้นพบในปี ค.ศ. 1859 และถูกขุดค้นอย่างสมบูรณ์ในปี ค.ศ. 1968  โดย ดี. อาร์โนลด์
# วัดแม่เจ้าอยู่หัว
วัดแม่เจ้าอยู่หัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่เจ้าอยู่หัว อำเภอเชียรใหญ่ จังหวัดนครศรีธรรมราช

วัดแม่เจ้าอยู่หัวมีความเกี่ยวข้องกับตำนานพระนางเลือดขาว คำว่า "แม่เจ้าอยู่หัว" ก็คือพระนางเลือดขาว วัดนี้ตามตำนานคือวัดที่สร้างวัดแม่เจ้าอยู่หัวเป็นวัดแรกเมื่อประมาณ พ.ศ. 1775 (พระชนมายุ 30 พรรษา) ประมาณ พ.ศ. 1790 ได้ปฏิบัติพระราชกรณียกิจแทนพระเจ้าศรีธรรมาโศกราชเสด็จไปเกาะลังกาเพื่อรับพระพุทธสิหิงค์มายังนครศรีธรรมราช จนเมื่อ พ.ศ. 1799 ได้เสด็จยังเมืองสุโขทัยเพื่อจัดระเบียบสงฆ์ฝ่ายฆราวาสประทับอยู่นาน 5 ปี จึงเสด็จกลับนครศรีธรรมราช อย่างไรก็ดีจากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 13 มกราคม พ.ศ. 2537 

ภายในมีรูปปั้นแม่เจ้าอยู่หัว โดยกรมศิลปากรออกแบบเททองหล่อรูป สร้างมณฑปที่ประดิษฐาน รวมถึงสร้างเจดีย์ชื่อ เจดีย์ศรีธรรมาโศกราช แทนเจดีย์องค์เดิม
สมเด็จพระสังฆราช พระราชทานพระบรมสารีริกธาตุ นำมาบรรจุในเจดีย์ และมีพิธีเบิกเนตร จากนั้นได้จัดงานแห่ผ้าห่มพระบรมธาตุเจดีย์ศรีธรรมาโศกราชเป็นประจำทุกปี
# อาชาเยต
อาชาเยต หรือ อาชาอิต เป็นพระราชินีแห่งอียิปต์โบราณและเป็นพระมเหสีในฟาโรห์เมนทูโฮเทปที่ 2 จากราชวงศ์ที่สิบเอ็ด หลุมฝังพระศพของพระองค์ (DBXI.17) และวิหารขนาดเล็กที่ตกแต่งอย่างสวยงามถูกพบในวิหารที่เดียร์ เอล-บาฮารี ของฟาโรห์เมนทูโฮเทปที่ 2Dodson, Aidan, Hilton, Dyan. The Complete Royal Families of Ancient Egypt. Thames & Hudson.  (2004), p.88ศาลเทพเจ้าและสถานที่ฝังพระศพของพระนางอาชาเยตถูกพบพร้อมกับหลุมฝังศพของสตรีอีกสี่คนในวัยยี่สิบปีของพวกนางและเด็กสาวอีกคนหนึ่ง ซึ่งทั้งหมดมีนามว่า เฮนเฮเนต, คาวิต, เคมซิต, ซาเดห์ และมาเยต อย่างไรก็ตาม มีความเป็นไปได้ที่จะมีศาลเทพเจ้าเพิ่มเติมอีกสามแห่งที่ถูกทำลายในการขยายพื้นที่ฝังพระศพของฟาโรห์เมนทูโฮเทปที่ 2 ศาลเทพเจ้าทั้งเก้าถูกสร้างขึ้นในสมัยช่วงระหว่างกลางที่หนึ่ง ก่อนการสถาปนาพระราชอาณาจักรกลางขึ้นของฟาโรห์เมนทูโฮเทปที่ 2 พระองค์กับสตรีชั้นสูงอีกสามคนจากหกคนที่ได้รับพระอิสริยยศเป็นพระราชินี และส่วนใหญ่มีพระอิสริยยศเป็นนักบวชสตรีแห่งฮาธอร์ สถานที่ฝังพระศพของพวกพระองค์มีความสำคัญต่อตำแหน่งในฐานะนักบวชสตรีแห่งฮาธอร์ในบริเวณหน้าผาของเดียร์ เอล-บาฮารีที่เป็นสถานที่สักการะเทพีฮาธอร์มาตั้งแต่สมัยราชอาณาจักรเก่าเป็นต้นมา

พระอิสริยยศของพระองค์คือ: พระมเหสี อันเป็นที่รักแห่งกษัตริย์ (ḥmt-nỉswt mrỉỉ.t=f)Grajetzki, Wolfram. Ancient Egyptian Queens: A Hieroglyphic Dictionary. London: Golden House Publications.  (2005), p.55, ผู้ประดับประดาแห่งกษัตริย์เพียงผู้เดียว (ẖkr.t-nỉswt wˁtỉ.t), นักบวชสตรีแห่งฮาธอร์ (ḥm.t-nṯr ḥwt-ḥrw), นักบวชสตรีแห่งฮาธอร์, ผู้ยิ่งใหญ่แห่งเหล่าดวงวิญญาณ, ผู้สำคัญในพื้นที่ของพระองค์ (ḥm.t-nṯr ḥwt-ḥrw wr.t m [k3.w]=s ḫntỉ.t m swt=s), นักบวชสตรีแห่งฮาธอร์, ผู้ยิ่งใหญ่แห่งเหล่าดวงวิญญาณ, ผู้สำคัญในพื้นที่ของพระองค์, นายหญิงแห่งเดนเดรา (ḥm.t-nṯr ḥwt-ḥrw nb.t ỉwn.t wr.t k3.w=s ḫntỉ.t m swt=s)Grajetzki, op.cit., p.27

โลงพระศพหินของพระองค์ (เจอี 47267) มีโลงพระศพไม้ (เจอี 47355) และรูปสลักไม้ก็ตั้งอยู่ในหลุมฝังพระศพด้วย ปัจจุบันอยู่ในพิพิธภัณฑ์อียิปต์ที่กรุงไคโรGrajetzki, op.cit., p.28 โลงพระศพหินของพระองค์มีความโดดเด่นในด้านการตกแต่งภายนอกและการทาสีภายใน ภายในโลงพระศพทาสีนั้นได้ถูกคัดลอกลงในกระดาษสำหรัโทรสารโดย ชาร์ลส์ เค. วิลกินสัน ที่เมืองกูร์นาในปี ค.ศ. 1926 ขณะนี้พบภาพในกระดาษโทรสารดังกล่าวในพิพิธภัณฑ์ศิลปะเมโทรโพลิแทน มหานครนิวยอร์ก แต่ยังไม่เคยตีพิมพ์เผยแพร่ โลงพระศพที่ได้รับการตกแต่งนั้นปรากฏภาพของสตรีชาวนิวเบียสองคน (เมดเจย์) นามว่า เฟเดอร์ทิต และเมเคเนต ซึ่งสตรีทั้งสองคนปรากฏร่วมเป็นส่วนหนึ่งของครอบครัวของพระนางอาชาเยต และมีการสันนิษฐานว่าพระนางอาชาเยตน่าจะเป็นสตรีสูงศักด์ชาวนิวเบียที่พำนักอยู่ในอียิปต์

 ภาพโทรสารจากโลงพระศพของพระนางอาชาเยต
# วัดปทุมธาราราม
วัดปทุมธาราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะเปอร์ อำเภอกะเปอร์ จังหวัดระนอง

วัดปทุมธารารามสร้างขึ้นเมื่อประมาณ พ.ศ.  2311 ต้นสมัยกรุงธนบุรี ขนานนามตามลักษณะสภาพแวดล้อม แต่ชาวบ้านมักนิยมเรียกกันว่า วัดบางปรุ ตามชื่อคลองบางปรุ วัดได้รับพระราชทานวิสุงคามสีมา เมื่อวันที่ 22 มกราคม พ.ศ. 2462 เขตวิสุงคามสีมา กว้าง 10 เมตร ยาว 14 เมตร และได้ผูกพัทธสีมาเมื่อ พ.ศ. 2470 ทางด้านการศึกษา วัดได้เปิดสอนปริยัติธรรม เริ่มมาตั้งแต่ พ.ศ. 2510 

กรมศิลปากรประกาศขึ้นทะเบียนและกำหนดขอบเขตที่ดินโบราณสถานในราชกิจจานุเบกษา เล่ม 118 ตอนพิเศษ 33ง วันที่ 9 เมษายน 2544 เนื้อที่ประมาณ 3 งาน 57.5 ตารางวา

อาคารเสนาสนะที่เก่าแก่ ได้แก่ อุโบสถ ศาลาการเปรียญ กุฎิ และเจดีย์ศิลปะแบบลังกาทรงระฆัง ลักษณะฐานสี่เหลี่ยมกว้าง 8 เมตร สูงจากพื้นถึงด้านบน 2.50 เมตร องค์เจดีย์ตั้งลอยอยู่บนฐานขนาดความสูงของเจดีย์ประมาณ 7.50 เมตร ปล้องไฉนหรือบัวกลุ่มปรียอดและเม็ดน้ำค้าง สร้างโดยช่างชาว อำเภอตะกั่วป่า จังหวัดพังงา สร้างเมื่อ พ.ศ. 2476 เนื่องจากเจดีย์ยกพื้นสูงดังกล่าว ชาวบ้านจึงเรียกว่า เจดีย์หลวงพ่อรากลอย เป็นที่บรรจุพระธาตุพระสาวกอยู่ด้านหลังอุโบสถของวัด ภายในวัดมีพระพุทธรูปหินอ่อนประดับอยู่ อุโบสถเป็นอาคารก่ออิฐถือปูน หลังคาซ้อนชั้นอย่างเรียบง่าย ตัวอุโบสถไม่มีลวดลายประดับมากนัก นอกจากส่วนฐานที่มีการตกแต่งด้วยลายแข้งสิงห์ นอกจากั้นยังมีอุทยานวังมัจฉาซึ่งรวมเอาปลาพันธุ์ต่าง ๆ เอาไว้
# วัดประชาคมวนาราม
วัดประชาคมวนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลศรีสมเด็จ อำเภอศรีสมเด็จ จังหวัดร้อยเอ็ด

วัดประชาคมวนาราม หรือ วัดป่ากุง สร้างโดยหลวงปู่ศรี มหาวีโร ตั้งวัดและได้รับพระราชทานวิสุงคามสีมาเมื่อ พ.ศ. 2513

วัดมีเจดีย์ขนาดใหญ่ทำจากหินทรายธรรมชาติเป็นแห่งแรกในประเทศไทย ก่อสร้างขึ้นเพื่อเป็นอนุสรณ์ครบรอบ 90 ปี พรรษา 60  หลวงปู่ศรี มหาวีโร โดยสร้างเลียนแบบเจดีย์โบโรบูดูร์ (บรมพุทโธ) ที่เกาะชวา อินโดนีเซีย หลังจากที่หลวงปู่ศรีได้ไปปฏิบัติศาสนกิจที่โบโรบูดูร์เมื่อ พ.ศ.  2531 เริ่มก่อสร้างเจดีย์เมื่อ พ.ศ. 2535 แล้วเสร็จเมื่อวันที่ 28 ตุลาคม พ.ศ. 2547 มีพิธียกยอดเจดีย์ทองคำแท้หนัก 101 ขึ้นประดิษฐาน ภายในเจดีย์เป็นที่ประดิษฐาน พระบรมสารีริกธาตุซึ่งอยู่จุดศูนย์กลางของเจดีย์ ผนังแกะสลักเรื่องราวพระพุทธประวัติและเวสสันดรชาดก รวมทั้งประวัติของหลวงปู่ศรีและรูปบูรพาจารย์

เป็นวัดในการปกครองคณะสงฆ์ภาค 9
# เอ็สเอ็สเฟา มาร์ครันชเต็ท
เอ็สเอ็สเฟา มาร์ครันชเต็ท  เป็นสโมสรฟุตบอลของเยอรมันจากเมือง มาร์ครันชเต็ท รัฐซัคเซิน ใกล้เมือง ไลพ์ซิช เป็นส่วนหนึ่งของสโมสรกีฬาขนาดใหญ่ที่มีทีมกีฬาอื่นๆ เช่น แบดมินตัน ไซเคิลบอล ยิมนาสติก เทเบิลเทนนิส และ วอลเลย์บอล

 ประวัติ 
ก่อตั้งขึ้นหลังสงครามโลกครั้งที่ 2 ในชื่อ Sportgemeinde Markranstädt สโมสรเริ่มเล่นใน Landesliga Sachsen/Leipzig ในช่วงเวลาที่โซเวียตยึดครองทางตะวันออกของประเทศและคว้าแชมป์ ในฤดูกาล 1947-48 สโมสรได้เปลี่ยนชื่อเป็น SG Glück-Auf Markranstädt ทีมจบอันดับที่ 7 ติดต่อกันถึง 2 ฤดูกาลGrüne, Hardy (2001). Vereinslexikon. Kassel: AGON Sportverlag  จากนั้นสโมสรก็หายไปเล่นในลีกระดับล่างในเยอรมนีตะวันออกและเช่นเดียวกับสโมสรอื่นๆ ส่วนใหญ่ สโมสรได้รับการเปลี่ยนชื่ออย่างต่อเนื่องในช่วงหลายปีที่ผ่านมา: BSG Stahl Markranstädt (1951-1952); BSG Motor Markranstädt (1952-1958, 1984-1988); BSG Turbine Markranstädt (1958-1984, 1988-1990)East Germany – Name Changes

หลังจาก การรวมชาติเยอรมัน ในปี ค.ศ. 1990 สโมสรได้เปลี่ยนชื่อมาเป็นชื่อปัจจุบันคือ Spiel-und Sportverein Markranstädt  SSV อยู่ใน Landesliga Sachsen (V) ซึ่งพวกเขาจะอยู่จนกระทั่งตกชั้นในปี ค.ศ. 1993 ทีมกลับมาเล่นระดับ 5 อีกครั้งในปี ค.ศ. 1995 แต่ตกชั้นอีกครั้งและไม่ได้กลับไปที่ Landesliga จนถึงปี ค.ศ. 1999 หลังจากปี ค.ศ. 2007 Markranstädt ได้รับการเลื่อนชั้นสู่ NOFV-Oberliga Süd (IV) ซึ่งพวกเขาอยู่กลางตารางถึง 2 ฤดูกาล

 แอร์เบ ไลพ์ซิช 
ใบอนุญาตของสโมสรถูกเรดบูล ผู้ผลิตเครื่องดื่มชูกำลัง ซื้อไปในปี ค.ศ. 2009 และทีมยังคงเล่นอยู่ในลีกระดับที่ 5 คือ Oberliga ในฤดูกาล 2009-2010 ในชื่อ แอร์เบ ไลพ์ซิช ซึ่งเป็นทีมฟุตบอลทีมที่ 4 ของบริษัท ซึ่งเป้าหมายของทีมคือการก้าวไปสู่บุนเดิสลีกาภายในหนึ่งทศวรรษ

SSV Markranstädt ยังคงดำเนินงานในฐานะสโมสรพันธมิตร และคว้าแชมป์ Landesliga Sachsen ในปี ค.ศ. 2012 จากนั้นสโมสรได้ลงเล่นใน Oberliga ในฐานะผู้นำของตาราง ก่อนจบอันดับที่ 3 ในปี ค.ศ. 2015 และผ่านเข้ารอบไปสู่การเพลย์ออฟเพื่อเลื่อนชั้นสู่ Regionalliga Nordost กับ FSV Luckenwalde ซึ่งพวกเขาแพ้ 3-4 และพลาดการเลื่อนชั้นDas deutsche Fußball-Archiv  Historical German domestic league tablesSSV Markranstädt at Fussball.de  Tables and results of all German football leagues สโมสรจบในอันดับที่ 16 ในฤดูกาลถัดมา โดยตกชั้นสู่ซัคเซินลีกา ซึ่งพวกเขาได้ลงแข่งขันนับแต่นั้นเป็นต้นมา
# การปฏิวัติเยอรมัน
การปฏิวัติเยอรมัน อาจหมายถึง
 การปฏิวัติเยอรมัน ค.ศ. 1848-1849
 การปฏิวัติเยอรมัน ค.ศ. 1918–1919
 การปฏิวัติเงียบสงบ ค.ศ. 1989–1990
# อีริโทรโพอิติน
อีริโทรโพอิติน  หรือ EPO เป็นสารไซโตไคน์ชนิดไกลโคโปรตีนชนิดหนึ่ง หลั่งจากไตเป็นหลัก โดยจะหลั่งออกมาเมื่อถูกกระตุ้นด้วยการขาดออกซิเจนในระดับเซลล์ สารนี้จะไปกระตุ้นการสร้างเม็ดเลือดแดงในไขกระดูก ในภาวะปกติที่มีการสร้างเม็ดเลือดแดงทดแทนเม็ดเลือดแดงเก่าอยู่ตลอดเวลาในร่างกายจะมี EPO อยู่ในระดับต่ำ (ประมาณ 10 mU/mL) ภาวะที่พบได้บ่อยที่ทำให้เกิดการขาดออกซิเจนในระดับเซลล์ เช่น โลหิตจาง และภาวะเลือดมีออกซิเจนต่ำ เช่นที่พบในผู้ป่วยโรคปอดเรื้อรัง
# การปฏิวัติรัสเซีย (แก้ความกำกวม)
การปฏิวัติรัสเซีย คือ การปฏิวัติที่เป็นจุดจบของจักรวรรดิรัสเซีย

การปฏิวัติรัสเซีย อาจหมายถึง
 การปฏิวัติรัสเซีย ค.ศ. 1905
 การปฏิวัติเดือนกุมภาพันธ์
 การปฏิวัติเดือนตุลาคม
 การปฏิวัติรัสเซียครั้งที่สาม
 ความพยายามรัฐประหารในสหภาพโซเวียต พ.ศ. 2534
# การปฏิวัติจีน
การปฏิวัติจีน อาจหมายถึง
 การปฏิวัติซินไฮ่
 การปฏิวัติครั้งที่สอง (สาธารณรัฐจีน)
 ขบวนการพิทักษ์รัฐธรรมนูญ รู้จักในชื่อ "การปฏิวัติครั้งที่สาม"
 การสำรวจภาคเหนือ
 สงครามกลางเมืองจีน
 การปฏิวัติคอมมิวนิสต์จีน
 การปฏิวัติทางวัฒนธรรม
# การปฏิวัติฮังการี
การปฏิวัติฮังการี อาจหมายถึง
 การปฏิวัติฮังการี ค.ศ. 1848
 การปฏิวัติและการแทรกแซงในฮังการี (ค.ศ. 1918–1920)
 การปฏิวัติฮังการี ค.ศ. 1956
# การปฏิวัติฝรั่งเศส (แก้ความกำกวม)
การปฏิวัติฝรั่งเศส คือ การปฏิวัติในประเทศฝรั่งเศสระหว่างปี ค.ศ. 1789 ถึง ค.ศ. 1799 จนนำไปสู่การก่อตั้ง สาธารณรัฐฝรั่งเศสที่ 1

การปฏิวัติฝรั่งเศส อาจหมายถึง
 การปฏิวัติเดือนกรกฎาคม
 การปฏิวัติฝรั่งเศส ค.ศ. 1848
# สภารัฐมนตรีเยอรมนีตะวันออก
สภารัฐมนตรีแห่งสาธารณรัฐประชาธิปไตยเยอรมนี  คือรัฐบาลของประเทศเยอรมนีตะวันออก ซึ่งดำรงอยู่ตั้งแต่ปีค.ศ. 1950 จนถึงการรวมประเทศเยอรมนีในวันที่ 3 ตุลาคม ค.ศ. 1990Starcevi, Nesha (8 November 1989) East German Government Resigns, Pro-Reform Marches Continue  in AP News. Retrieved 30 August 2019. รัฐธรรมนูญปี 1949 บัญญัติให้สภารัฐมนตรีอยู่ภายใต้การนำของประธานสภารัฐมนตรี ซึ่งได้รับแต่งตั้งโดยมติของหอประชาชนโดยมีรองประธานจำนวนสองคน สภารัฐมนตรีประกอบด้วยสมาชิกจำนวน 18 คนเมื่อแรกจัดตั้ง แล้วสมาชิกก็เพิ่มจำนวนจนมีถึง 44 คนในปี 1989

ผู้นำสภารัฐมนตรี
 ลำดับที่ ชื่อ ภาพ ดำรงตำแหน่งนายกรัฐมนตรีแห่งสาธารณรัฐประชาธิปไตยเยอรมนี 1อ็อทโท โกรเทอโวล (Otto Grotewohl) 90px7 ตุลาคม 1949 – 21 กันยายน 1964ประธานสภารัฐมนตรีแห่งสาธารณรัฐประชาธิปไตยเยอรมนี  2วิลลี ชโตฟ (Willi Stoph) 90px 21 กันยายน 1964 – 3 ตุลาคม 1973 3ฮอสท์ ซินเดอร์มัน (Horst Sindermann) 90px 3 ตุลาคม 1973 – 29 ตุลาคม 1976 4วิลลี ชโตฟ (Willi Stoph) 90px 29 ตุลาคม 1976 – 13 พฤศจิกายน 1989 5ฮันส์ โมโดร (Hans Modrow) 90px 13 พฤศจิกายน 1989 – 12 เมษายน 1990นายกรัฐมนตรีแห่งสาธารณรัฐประชาธิปไตยเยอรมนี 6โลทาร์ เดอ เม็ซซีแอร์ (Lothar de Maizière) 90px 12 เมษายน 1990 – 2 ตุลาคม 1990
# ตำบลห้วยยายจิ๋ว
ตำบลห้วยยายจิ๋ว เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 12 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยยายจิ๋ว

 อาณาเขต 
 ทิศเหนือ ติดกับ ตำบลบ้านไร่ (อำเภอเทพสถิต)
 ทิศใต้ ติดกับ ตำบลวังยายทอง (อำเภอเทพารักษ์)
 ทิศตะวันออก ติดกับ ตำบลโคกเริงรมย์ (อำเภอบำเหน็จณรงค์)
 ทิศตะวันตก ติดกับ ตำบลวะตะแบก (อำเภอเทพสถิต)

 การปกครอง 
ตำบลห้วยยายจิ๋ว แบ่งการปกครองออกเป็น 22 หมู่บ้าน คือ

 หมู่ที่ 1 ห้วยยายจิ๋ว
 หมู่ที่ 2 หนองจะบก
 หมู่ที่ 3 มะกอกงาม
 หมู่ที่ 4 วังตาลาดสมบูรณ์
 หมู่ที่ 5 โคกรัง
 หมู่ที่ 6 วังคมคาย
 หมู่ที่ 7 ยางเตี้ย
 หมู่ที่ 8 ประดู่งาม
 หมู่ที่ 9 วังบายศรี
 หมู่ที่ 10 หนองโบสถ์
 หมู่ที่ 11 ใหม่โนนเมือง
 หมู่ที่ 12 หินราง
 หมู่ที่ 13 หินเพิงพัฒนา
 หมู่ที่ 14 เมืองทอง
 หมู่ที่ 15 เขาวงศ์พระจันทร์
 หมู่ที่ 16 วังสมบูรณ์
 หมู่ที่ 17 คลองสระแก้ว
 หมู่ที่ 18 หนองผักบุ้ง
 หมู่ที่ 19 โนนสง่า
 หมู่ที่ 20 คลองสอง
 หมู่ที่ 21 ประสพโชค
 หมู่ที่ 22 โนนสนธิ์

 สถานที่สำคัญ 
 การศึกษา
 ศูนย์พัฒนาเด็กเล็ก จำนวน 3 แห่ง
 โรงเรียน
 โรงเรียนชุมชนบ้านห้วยยายจิ๋ว
 โรงเรียนบ้านโนนมะกอกงาม	
 โรงเรียนบ้านประดู่งาม	
 โรงเรียนบ้านยางเตี้ยโคกรัง	
 โรงเรียนบ้านวังคมคาย
 โรงเรียนบ้านวังตาลาดสมบูรณ์
 โรงเรียนบ้านหนองจะบก
 โรงเรียนมัธยมศึกษา
 โรงเรียนตรีประชาพัฒนศึกษา

 การศาสนา
วัด/ สำนักสงฆ์

 วัดเขาน้อย 
 วัดเขาวงค์พระจันทร์ 
 วัดเขาอุดมพร 
 วัดแจ่มประชาสรรค์ 
 วัดชลประทาน 
 วัดประดู่งาม 
 วัดวังคมคาย 
 วัดวังตาลาดสมบูรณ์ 
 วัดวังบายศรีไพลงาม 
 วัดศรีบรรพต 
 วัดศรีเมืองทอง 
 วัดสวนธรรมทาน 
 วัดสามัคคีพัฒนาราม 
 วัดหนองจะบก 
 วัดหนองโบสถ์ 
 วัดใหม่โนนเมือง 

 การสาธารณสุข 
 โรงพยาบาลส่งเสริมสุขภาพตำบลบ้านห้วยยายจิ๋ว
 โรงพยาบาลส่งเสริมสุขภาพตำบลบ้านโคกรัง
# พระราชบัญญัติผู้ชมฟุตบอล ค.ศ. 1989
พระราชบัญญัติผู้ชมฟุตบอล ค.ศ. 1989  เป็นพระราชบัญญัติที่ รัฐสภาแห่งสหราชอาณาจักร ตราขึ้นในระหว่างการดำรงตำแหน่งนายกรัฐมนตรีของ มาร์กาเรต แทตเชอร์ บทบัญญัตินี้ใช้กับการแข่งขันฟุตบอลที่เล่นในอังกฤษและเวลส์เป็นหลัก

จุดมุ่งหมายของพระราชบัญญัตินี้คือการระบุตัวบุคคลที่ทราบกันว่าทำให้เกิดความวุ่นวายในและรอบ ๆ การแข่งขันฟุตบอล ไม่ว่าในสหราชอาณาจักรเองหรือในต่างประเทศ

 ความผิดเกี่ยวกับฟุตบอล 
พระราชบัญญัติและที่แก้ไขเพิ่มเติมระบุจำนวนความผิดเฉพาะที่เกี่ยวข้องกับแฟนคลับ รวมถึงการขว้างสิ่งของลงบนสนามหรือเข้าไปในฝูงชน  เหยียดผิวหรือลามกระหว่างการแข่งขัน; ความรุนแรงต่อบุคคลหรือทรัพย์สิน รวมถึงการคุกคามและอันตรายต่อชีวิตของบุคคลใด ๆ ความผิดเกี่ยวกับแอลกอฮอล์ที่หลากหลาย และการนำหรือมีไว้ในครอบครองของดอกไม้ไฟในการแข่งขันกีฬาที่กำหนด
อย่างไรก็ตาม ความผิดทางอาญาเกือบทั้งหมดที่เกี่ยวข้องกับเกมที่เกิดขึ้นภายใน 24 ชั่วโมงเมื่อจบการแข่งขันฟุตบอลนัดใดนัดหนึ่งสามารถกำหนดเป็นความผิดเกี่ยวกับฟุตบอลได้

พระราชบัญญัติยังแนะนำ คำสั่งห้ามฟุตบอล (Football Banning Order) ซึ่งผู้พิพากษาสามารถห้ามบุคคลไม่ให้เข้าร่วมการแข่งขันฟุตบอล (ไม่ว่าจะในประเทศหรือต่างประเทศ) เป็นระยะเวลา 2-10 ปีและยังสามารถกำหนดข้อจำกัดเพิ่มเติมได้ ศาลมักจะกำหนด FBOs หลังจากมีคนถูกตัดสินว่ามีความผิดเกี่ยวกับฟุตบอล สามารถกำหนดได้แม้กระทั่งกับบุคคลที่ถูกตั้งข้อหาแต่พ้นผิดจากความผิดดังกล่าว หรือเพื่อตอบสนองต่อคำให้การของตำรวจว่า FBO จะป้องกันความรุนแรงหรือความวุ่นวายที่เกี่ยวข้องกับฟุตบอล
# ตำบลวะตะแบก
ตำบลวะตะแบก เป็นตำบลหนึ่งในอำเภอเทพสถิต จังหวัดชัยภูมิ โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลเทพสถิต และองค์การบริหารส่วนตำบลวะตะแบก

 การปกครอง 
 การปกครองส่วนภูมิภาค 

 หมู่ที่ 1 วะตะแบก
 หมู่ที่ 2 ห้วยเกตุ
 หมู่ที่ 3 ยางเกี่ยวแฝก
 หมู่ที่ 4 ห้วยฝรั่ง
 หมู่ที่ 5 โคกไค
 หมู่ที่ 6 ซับหมี
 หมู่ที่ 7 วังมน
 หมู่ที่ 8 ช่องสำราญ
 หมู่ที่ 9 ซับสมบูรณ์
 หมู่ที่ 10 หนองหิน
 หมู่ที่ 11 ดงลาน
 หมู่ที่ 12 มอสามชั้น
 หมู่ที่ 13 ป่าข้าว
 หมู่ที่ 14 เขากี่
 หมู่ที่ 15 ซับไทร
 หมู่ที่ 16 หนองกระโจม
 หมู่ที่ 17 ซับถาวรพัฒนา
 หมู่ที่ 18 เทพภูทอง
 หมู่ที่ 19 ซับเจริญ
 หมู่ที่ 20 ป่าขนุน
 หมู่ที่ 21 ยางเกี่ยวแฝกพัฒนา
 หมู่ที่ 22 เทพพนม

 การปกครองส่วนท้องถิ่น 
พื้นที่ของตำบลวะตะแบก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลเทพสถิต                          -           2,274       3,821องค์การบริหารส่วนตำบลวะตะแบก                  127.03     4,616       12,454		 รวม                                                      -          6,890      16,275
 สถิติจำนวนประชากรและบ้านของตำบลวะตะแบก ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียน
 โรงเรียนซับถาวรพัฒนา
 โรงเรียนบ้านโคกไค
 โรงเรียนบ้านช่องสำราญ
 โรงเรียนบ้านซับไทร
 โรงเรียนบ้านซับหมี
 โรงเรียนบ้านดงลาน
 โรงเรียนบ้านยางเกี่ยวแฝก
 โรงเรียนบ้านยางเตี้ยโคกรัง สาขาบ้านหนองหินสามัคคี
 โรงเรียนบ้านวังมน
 โรงเรียนบ้านห้วยเกตุ
 โรงเรียนอนุบาลเทพสถิต
 โรงเรียนมัธยมศึกษา
 โรงเรียนเทพสถิตวิทยา
 โรงเรียนเอกชน
 โรงเรียนมงคลศึกษา

 การศาสนา
วัด/สำนักสงฆ์

 วัดเขากำแพง
 วัดเขาพนมโดมวนาราม 
 วัดช่องสำราญ
 วัดซับเจริญ
 วัดซับถาวรพัฒนา
 วัดซับไทรเจริญธรรม
 วัดซับสมบูรณ์สว่างธรรม
 วัดซับหมี
 วัดดงลานเทพนิมิต 
 วัดถ้ำเขาเจดีย์ 
 วัดเทพโพธิ์ทอง 
 วัดเทพโพธิ์ทอง 
 วัดเทพสถิตประดิษฐาราม 
 วัดธรรมธาราภิวัฒน์ 
 วัดน้ำตกเจริญธรรม 
 วัดป่าข้าว
 วัดยางเกี่ยวแฝก 
 วัดวะตะแบก (ราษฎร์ศรัทธาธรรม)
 วัดวังมน 
 วัดศรีเจริญธรรม 
 วัดหนองหิน
 วัดห้วยเกตุ